|  |
| --- |
| **Sakura Haruno** – 春野 サクラ - |
| *Narutofigur* |
|  |
|  |
| **Første opptreden** | Manga-kapittel 003Anime-episode 001 |
| **Stemme** | Japansk: Chie Nakamura Engelsk: Kate Higgins |
| **Profil** |
| **Alder** | Del I: 12-13Del II: 15 |
| **Fødselsdag** | 18. mars |
| **Høyde** | Del I: 150.1 cm |
| **Vekt** | Del I: 35.9 kg |
| **Blodtype** | O |
| **Familie** | og Sarada Uchiha Uchiha (datter) og Sasuke Uchiha. (Ektemann) |
| **Informasjon** |
| **Reg. ID** | 012601 |
| **Rang** | jounin |
| **Tilsluttet** | Konohagakure |
| **Team** | Team Kakashi: (Yamato, Sakura Haruno, Naruto Uzumaki og Sai) |
| **Tidligere team** | Team 7: (Kakashi Hatake,Naruto Uzumaki, Sakura Haruno og Sasuke Uchiha) |

**Sakura Haruno** (春野 サクラ, Haruno Sakura) er en fiktiv figur i anime- og manga-serien *Naruto*, skapt av Masashi Kishimoto. Hun er medlem av Kakashi Hatakes Team 7, som opprinnelig bestod av henne selv, Naruto Uzumaki og Sasuke Uchiha.

Fra skisse til ferdig figur
---------------------------

I «Uzumaki: The Art of Naruto», forteller Kishimoto om figuren Sakura: «Jeg tror ikke at jeg skapte Sakura for å gjøre henne til heltinnen i historien. Jeg tenkte det kunne være spennende med en figur som kunne være en smule irriterende, men som likevel hadde ett godt hode på toppen. Jeg skapte først Naruto, deretter Sasuke, og tilslutt Sakura. Likevel er hun en flott figur. Hun er munter; hun er en ledertype. Energien, og den flørtete oppførselen rundt Sasuke, definerer figuren hennes.»

Da han først skisserte Sakura, klaget Masashi Kishimoto over at «Hun er ikke noe pen», fordi han ikke er noe flink til å tegne jentefigurer. Noe han selv har bekreftet. Påtross av dette er han veldig fornøyd med både personligheten, og måten hun er tegnet på.

Navnet *Haruno* betyr «vår-eng», og *Sakura* betyr «kirsebær-blomstring», som blir høyt verdsatt i Japan på grunn av dens skjønnhet og korte levetid (sakura-blomstringen har gjennom historien blitt assosiert med samuraiene). I Kina, er kirsebær-blomstringen et symbol for feminin skjønnhet, og kjærlighet på plante-språket. Hennes fulle navn betyr:«våren av blomstrende kirsebær».  

En annen assosiasjon til kirsebær er Sakuras rosa hår, under blomstringen er bladene på kirsebærtreet rosa.

Karaktertrekk
-------------

### Bakgrunn

I motsetning til sine lagkamerater, var Sakuras barndom uten tragedier. De første årene på ninja-akademiet ble hun mobbet av de andre jentene, fordi hun var sensitiv over sin store panne. Sakura møtte senere Ino Yamanaka, som ga henne ett rødt bånd hun kunne bruke til å fremheve ansiktet sitt, og dermed vise de andre at pannen hennes ikke lenger plaget henne. Med Inos vennskap, kom Sakura til å utvikle både sin personlighet og selvsikkerhet, men likevel alltid i skyggen av venninnen sin. Ettersom hun ble tryggere på seg selv, forelsket Sakura seg i Sasuke Uchiha, som også Ino hadde ett godt øye til. Da Sakura ble klar over dette, valgte hun å bryte vennskapet, slik at de på alvor kunne konkurrere om Sasukes kjærlighet. Bruddet gjorde de tidligere bestevenninnene til bittre rivaler, som knapt kunne møtes på gaten uten å begynne og krangle. De to opprettholder rivaliseringen frem til slutten av tve-kampen deres under chunin-eksamenen. Hvorpå de starter og ta opp igjen vennskapet. Likevel fortsetter de å konkurrere seg imellom, og prøver konstant å overgå den andre i nesten hva som helst.

### Personlighet

I begynnelsen av serien er Sakuras fortapte kjærlighet til Sasuke, hennes mest fremhevede karaktertrekk. Først og fremst består dette i å følge ham over alt, og verdsette hans meninger og ferdigheter over alle andre. Da de havner på samme lag, og Sasuke blir satt i farligere situasjoner, endres hennes følelser til uro for hans velvære. Hun blir ytterligere urolig etter at Sasuke blir merket med Orochimarus cursed seal, og frykter at merket med tiden vil føre ham vekk fra Konoha. Etter en stund blir hennes frykt til virkelighet, da Sasuke forlater landsbyen på jakt etter Orochimaru. Før han reiser, forsøker Sakura å stanse ham, hun uttrykker sin kjærlighet og trygler ham om å bli. Hun var så desperat, at hun var villig til selv å forlate Konoha, og bli med ham på reisen. Sasuke derimot, gir henne kun et kort «takk», før han slår henne bevisstløs.

Selv om det er ukjent om hennes følelser for Sasuke fortsatt er romantiske eller platoniske, ønsker Sakura å bringe ham tilbake til Konoha. Slik at, under deres gjenforening i Del II, nøler hun ikke med å angripe Sasuke, både for å gjøre oppgaven enklere og for å beskytte de andre fra angrepene hans. Påtross av sin nye innstilling i forhold til Sasuke, er hun fortsatt urolig for hans velvære. Uten hensyn til sine sprikende innstillinger til Sasuke, tillater hun ikke noen å snakke stygt om ham, og vil banke opp en hver som måtte gjøre det.

Sakuras oppfatning av Naruto, er også en av hennes tidlige karaktertrekk. For Naruto derimot, ser Sakura ham som en talentløs idiot, som kun er til for å irritere henne uten stans. Selv om hun fortsetter å kalle ham «idiot» fra tid til annen, oppgir Sakura mange av sine overbevisninger om Naruto, etter som de to tilbringer mer tid sammen. I løpet av sine kamper, viser Naruto seg istand til å benytte mange kompliserte teknikker, på flere sinnrike måter, noe som fører Sakura til å se ham mer som en lagkamerat for hvert oppdrag de fullfører. Hun føler seg til og med misunnelig på Narutos raske utvikling, men opplever samtidig at det motiverer henne til selv å gjøre sitt beste.  

Etter at Sasuke hadde forlatt Konoha, var Sakura ute av stand til å bli med forfølgelseslaget, og ba derfor Naruto om å bringe ham tilbake, overbevist om at kun han var istand til å nå frem til lagkameraten deres. Naruto lovet å bringe Sasuke tilbake, og gjorde det til sitt «løfte for livet», men da han hardt såret blir brakt tilbake fra oppdraget, går det opp for Sakura at den eneste måten å få ønsket oppfylt er at hun selv må bli sterkere. Selv om Naruto lovet å en dag oppfylle løftet sitt, bestemmer Sakura seg for at de sammen skal bringe Sasuke tilbake til Konoha.

I Del II, begynner Sakura å lære mer om de forskjellige vanskelighetene i Narutos liv, spesielt det at han er bæreren av den ni-halede demon-reven og at dette er grunnen til at Akatsuki er på jakt etter ham. Hun blir også klar over at dersom Akatsuki skulle lykkes med å fange Naruto og fjerne Kyubi fra kroppen hans, vil Naruto død. På grunn av disse avsløringene blir Sakura bekymret for Naruto, og gråter over vanskelighetene han står ovenfor. For å hjelpe ham med å overkomme problemene sine, har Sakura blitt veldig beskyttende, og ønsker å forhindre at han blir fanget av Akatsuki. Etter at hun blir klar over at hennes medisinske ferdigheter er ineffektive i å motvirke demon-reven, prøver Sakura å finne andre evner hun kan tilegne seg, som kan være til hjelp for Naruto. Kakashi bemerker at Sakura har kommet til å akseptere flere av Narutos karaktertrekk, og samarbeidet deres er blitt mye bedre. Hun blir også observert av Sai, som kommenterer det nære forholdet mellom henne og Naruto, og hvor mild hun til tider kan være ovenfor ham [Naruto]. Påtross av dette, setter hun grensen ved hans voksende perversjoner, selv om hun kan være like pervertert til tider.

Uavhengig av sine følelser for lagkameratene, opplever Sakura at hun selv forandres i løpet av Del I. Selv om hun i begynnelsen ikke er klar over det, fungerer Sakura som siste skanse for objektivet til Team 7, mens Naruto, Sasuke og Kakashi bekjemper eventuelle fiendtlige motstandere. Ikke før andre del av Chunin-eksamenen går det opp for henne hvor ufordelaktig denne rollen er, ettersom hun alene må beskytte sine bevisstløse lagkamerater under angrep fra en gruppe lyd-ninjaer. Selv om hun forsøker å holde dem unna ved hjelp av flere feller, viser det seg å være forgjeves mot lyd-ninjaene, og Kin Tsuchi griper tak i håret til Sakura og holder henne fast. Mens Kin snakker nedlatende om at hun tydeligvis bruker mer tid på utseende sitt, enn sine ferdigheter som ninja, blir Sakura fortvilet over at alle andre kjemper for henne, fordi hun ikke kan sloss for seg selv. Fast bestemt på å endre dette, kutter Sakura av håret sitt med en kunai for å befri seg fra grepet til Kin. Deretter gjør hun alt i sin makt for å bekjempe lyd-ninjaene, og skaffer dermed nok tid for forsterkningene som kommer til unnsetning. Denne nye besluttsomheten forblir konstant gjennom resten av serien, ettersom Sakura villig kommer til unnsetning dersom en lagkamerat skulle trenge hjelp.

Inne i Sakura bor det en «Indre Sakura», en manifestasjon av hennes indre følelser, som i tillegg til å være et komisk innslag, fungerer som en representasjon av Sakuras egentlige mening, når hun på utsiden viser det motsatte. Indre Sakuras opptreden merkes ofte med utropet «Shānnarō» (しゃーんなろー). Uttrykket kan ikke oversettes bokstavelig, men har i den norske utgaven blitt oversatt med «Jess». Engelske oversettelser har benyttet uttrykk som: «Hell yeah», «Hell no» og «Damn it» avhengig av situasjonen utsagnet har blitt brukt. Indre Sakura dukker opp med ujevne mellomrom, og hennes siste opptreden var under Sakuras tvekamp under Chunin-eksamenen (hvor det også blir påstått at Indre Sakura kan være en egen skapning i Sakuras sinn). Indre Sakura dukker opp igjen under en av anime-filler episodene, da Sakura frykter at hun til og med er mindre observant enn Naruto, og tilslutt i begynnelsen av Del II.  

Denne store avstanden mellom Indre Sakuras opptredener, kan mest sannsynlig tilskrives at Sakura har blitt tryggere på seg selv. Noe som gjør at det Sakura sier, ikke lenger står i kontrast til hva hun egentlig føler.

### Evner og ferdigheter

I begynnelsen av serien har Sakura få definerende evner, et unntak er hennes ekstraordinere intelligens. I sin tid på ninja-akademiet, har Sakura finpusset sine evner til å memorisere alt hun leser, og kan derfor løse oppgaver som ingen andre på hennes alder er istand til. Dette kommer best frem under den første delen av chunin-eksamenen, hvor Sakura er den eneste av kandidatene som klarer å besvare alle spørsmålene på den teoretiske prøven, uten å jukse. Sakura er meget dyktig til å kontrollere sitt forbruk av chakra, noe som blant annet gjør henne istand til å utføre ninjutsu-teknikker med perfekt presisjon. Derimot er utholdenheten og styrken hennes under gjennomsnittet, og uten noen unike teknikker taper hun mot fysisk sterkere motstandere.  

På oppdrag fungerer Sakura som siste skanse for Team 7, hvor hun forsvarer objektivet deres mot angripere som måtte komme forbi Naruto, Sasuke eller Kakashi.

Sakuras chakra-kontroll blir lite brukt i Del I, mest på grunn av at ingen trener henne i hvordan den kan benyttes i kamp. Det eneste bidraget, er under invasjonen av Konoha, hvor hun som en av de få Genin, klarer å stå imot Genjutsu-teknikken som får de andre tilskuerne av chunin-eksamenen til å falle i søvn. Etter at Sasuke forlater Konoha, og Naruto ikke lykkes i å bringe ham tilbake, gikk Sakura rett til Tsunade og ba om å bli tatt opp som hennes lærling. Imponert over Sakuras viljestyrke aksepterte Tsunade tilbudet, og begynner å undervise henne i hvordan hun bedre kan utnytte chakra-kontrollen sin. Selv om resultatet av treningen kommer frem i anime-filler episodene, er det ikke før i Del II at Sakuras nye evner spiller en avgjørende rolle.

Med Tsunades trening, utvikler Sakura seg til en utmerket sanitets-ninja (eng. combat medic-ninja).

Introduksjon
------------

Sakura har god kontroll på energifeltene (chakraen) i kroppen sin. Hun ville blitt en bedre ninja hvis hun våget å tro mer på seg selv. Hun er en del av team 7, med lagkameratene Uchiha Sasuke, Uzumaki Naruto og læreren deres, Hatake Kakashi. Hun er i begynnelsen bare en smart,arrogant og nedlatende jente, men hun blir snillere lengre ut i serien.

Hun går i en rød kjole med en hvit ring på nederst foran på kjolen. Håret hennes er rosa og kort (først langt, men hun kutter det med en kunai (kaste-kniv) i løpet av chuunin-eksamen slik at det blir kort).

Naruto er forelsket i Sakura, men til hans store fortvilelse er Sakura forelsket i Sasuke.

### I del 2

Haruno Sakura har trent med Tsunade i 2,5 år når vi møter henne igjen. Uchiha Sasuke har nå forlatt teamet og trener med Orochimaru. Hatake Kakashi tar en bjelle-test mot Naruto og Sakura for å sjekke hvor mye de har forbedret seg etter treningen. De begynner raskt, og Kakashi er ikke å se. Til alles forbauselse finner Sakura han ved å utelukke alle mulige gjemmesteder, bortsett fra ett: under. Hun slår hardt i bakken slik at stener og mold fyker til værs før hun løfter hodet og ser rett på Kakashi og sier "fant deg". Alle er målløse, og Jiraya sier senere at Sakura virkelig har blitt aggressiv, som Tsunade.

Kakashi sier at teknikken hun bruker, dannes ved å samle en stor mengde chakra, i hånden på brukeren, før en så slipper alt ut akkurat i det øyeblikk hånden treffer målet. Han sier også at dette krever en stor mengde kontroll, og at Haruno Sakura er en av de eneste som kunne lært seg denne typen teknikk, som Tsunade også bruker. Han fortsetter med å si at Sakura kan komme til å overgå Tsunade, og konkluderer med at dette er et faktum fordi Sakura begynte som en genjutsu-bruker.

Referanser
----------

1. ↑  Kishimoto, Masashi (2007). *Uzumaki: the Art of Naruto*. Viz Media. ISBN 1-4215-1407-9.
2. ↑  Kishimoto, Masashi (2007). *Naruto, Bok 3, Tidlige skisser*. Schibsted. s. 144. ISBN 978-82-516-2916-4.
3. 1 2 3 4 5  Kishimoto, Masashi (2005). «Chapter 54». *Naruto, Volume 6*. Viz Media. ISBN 1-59116-739-6.
4. 1 2  Kishimoto, Masashi (2006). «Chapter 73». *Naruto, Volume 9*. Viz Media. ISBN 1-4215-0239-9.
5. 1 2  Kishimoto, Masashi (2007). «Chapter 181». *Naruto, Volume 21*. Viz Media. ISBN 1-4215-1855-4.
6. ↑  Kishimoto, Masashi (2006). «Chapter 308». *Naruto*.
7. ↑  Kishimoto, Masashi (2006). «Chapter 286». *Naruto*.
8. ↑  Kishimoto, Masashi (2007). «Kapittel 3». *Naruto, Bok 1*. Schibsted. ISBN 978-82-516-2767-2.
9. ↑  Kishimoto, Masashi (2007). «Chapter 183». *Naruto, Volume 21*. Viz Media. ISBN 1-4215-1855-4.
10. ↑  Kishimoto, Masashi (2007). «Chapter 236». *Naruto, Volume 27*. Viz Media. ISBN 1-4215-1863-5.
11. ↑  Kishimoto, Masashi (2006). «Chapter 252». *Naruto*.
12. ↑  Kishimoto, Masashi (2006). «Chapter 261». *Naruto*.
13. ↑  Kishimoto, Masashi (2006). «Chapter 347». *Naruto*.
14. ↑  Kishimoto, Masashi (2005). «Chapter 51». *Naruto, Volume 6*. Viz Media. ISBN 1-59116-739-6.
15. ↑  Kishimoto, Masashi (2007). «kapittel 4, s. 109». *Naruto, Bok 1*. Schibsted. ISBN 978-82-516-2767 Sjekk `|isbn=`-verdien: length (hjelp).
16. ↑  Kishimoto, Masashi (2007). «kapittel 3, s. 98». *Naruto, Bok 1*. Schibsted. ISBN 978-82-516-2767 Sjekk `|isbn=`-verdien: length (hjelp).
17. ↑  Kishimoto, Masashi (2006). «Chapter 250». *Naruto*.

  


| * v
* d
* r
Naruto |
| --- |
| Franchise | *Naruto*-kapitler **·** *Naruto*-episoder **·** *Naruto: Shippūden*-episoder **·** Media **·** OVA **·** Videospill |
| Jutsu | Typer **·** Cursed Seal jutsu **·** Genjutsu **·** Kekkei genkai **·** Ninjutsu **·** Sealing jutsu **·** Taijutsu |
| Filmer | *Naruto the Movie* **·** *Naruto the Movie 2* **·** *Naruto the Movie 3* **·** *Naruto Shippuden the Movie 1* |
| Annet | Geografi |

|  |  |
| --- | --- |
| Oppslagsverk/autoritetsdata | MusicBrainz
 |

Portal: Tegneserier